Document ID: 32011R0406

REGULAMENTUL DE PUNERE ÎN APLICARE (UE) NR. 406/2011 AL COMISIEI
din 27 aprilie 2011
de modificare a Regulamentului (CE) nr. 2380/2001 în ceea ce privește compoziția aditivului furajer maduramicin amoniu alfa
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
întrucât:
(1)
Regulamentul (CE) nr. 1831/2003 prevede posibilitatea modificării autorizației unui aditiv furajer ca urmare a unei cereri din partea titularului autorizației și a unui aviz al Autorității Europene pentru Siguranța Alimentară (denumită în continuare „Autoritatea”).
(2)
Utilizarea maduramicin amoniu alfa aparținând grupei coccidiostaticelor și a altor substanțe medicamentoase, a fost autorizată timp de zece ani în conformitate cu Directiva 70/524/CEE a Consiliului (2) ca aditiv furajer destinat puilor pentru îngrășare prin Regulamentul (CE) nr. 2430/1999 al Comisiei (3) și curcanilor prin Regulamentul (CE) nr. 2380/2001 al Comisiei (4).
(3)
Titularul autorizației a depus o cerere de modificare a autorizației privind compoziția suportului pentru aditivul furajer. Titularul autorizației a transmis datele relevante pentru a-și susține cererea.
(4)
În avizul său din 8 decembrie 2010 (5), autoritatea a concluzionat că utilizarea acestei noi formule a aditivului în cazul curcanilor nu ar suscita noi preocupări în ceea ce privește sănătatea animalelor, sănătatea umană sau mediul și este eficientă pentru a controla coccidioza.
(5)
Condițiile prevăzute la articolul 5 din Regulamentul (CE) nr. 1831/2003 sunt îndeplinite.
(6)
Prin urmare, Regulamentul (CE) nr. 2380/2001 ar trebui modificat în consecință.
(7)
Deoarece modificările privind condițiile de autorizare nu sunt legate de motive de siguranță, trebuie prevăzută o perioadă de tranziție pentru epuizarea stocurilor existente de preamestecuri și furaje combinate.
(8)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2380/2001 se înlocuiește cu anexa la prezentul regulament.
Articolul 2
Preamestecurile și furajele combinate care conțin maduramicin amoniu alfa produs în conformitate cu Regulamentul (CE) nr. 2380/2001 pot continua să fie introduse pe piață, precum și să fie utilizate până la epuizarea stocurilor existente.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 aprilie 2011.

Labels: 0
3
17
6